গতকাল সকাল ৬টায় ঢাকা থেকে রওনা দিয়ে ৯টায় ড. ইউনূস ময়মনসিংহ সার্কিট হাউজে পৌঁছান। সেখান থেকে সকাল ১১টায় আদালতে আসেন এবং সোয়া ১১টায় আদালতে হাজিরা দেন।  আদালতে ৫ মিনিট শুনানি হয়। শুনানি শেষে আদালতের প্রশাসনিক কর্মকর্তার রুমে কিছুক্ষণ অবস্থান করেন। সকাল ১১টা ৫০ মিনিটে প্রয়োজনীয় কাজ শেষে আদালত প্রাঙ্গণ ত্যাগ করেন। ড. ইউনূস আদালতে হাজিরা দিতে আসছেন শুনে প্রচুর লোকের সমাগম হয়। তার নিরাপত্তার জন্য আদালত প্রাঙ্গণে পর্যাপ্ত পুলিশ মোতায়েন করা হয়।